kardosdrur/scandi-wiki huggingface dataset:
Stadtoldendorf

Stadtoldendorf er en by i den østlige del af Landkreis Holzminden i den tyske delstat Niedersachsen, med 5.638 indbyggere (2012), og administrationsby af amtet Eschershausen-Stadtoldendorf.

Geografi 
Byen ligger ved udkanten af Naturpark Solling-Vogler, omgivet af mittelgebirge- og højdedragene Homburgwald mod nord, Elfas mod øst, Amtsberge mod sydøst, Holzberg og Solling mod syd, Burgberg mod vest og Vogler mod nordvest. Vest for den gamle bydel dannes vandløbet Forstbach ved sammenløbet af Eberbach og Rauchbach.

Stadtoldendorf grænser til (med uret fra nord), kommunerne Eschershausen, Lenne, Wangelnstedt, Heinade, Deensen, Arholzen og Negenborn. På nær Negenborn ligger de alle i Samtgemeinde Eschershausen-Stadtoldendorf.

Eksterne kilder/henvisninger 

 Officielt websted
EM i hurtigløb på skøjter 1894

Europamesterskabet i hurtigløb på skøjter 1894 var det fjerde EM i hurtigløb på skøjter, og mesterskabet blev afviklet den 24. - 25. januar 1894 på søen Mjøsa ved Hamar, Norge med deltagelse af 13 løbere, hvoraf 12 var fra Norge. Eneste internationale islæt var verdensmesteren Jaap Eden fra Holland.

Der blev løbet tre distancer, og for at vinde europamesterskabet skulle en løber vinde mindst to af de tre distancer:
 500 m
 1500 m
 5000 m

De tre distancer blev vundet af tre forskellige løbere, og derfor blev der ikke kåret noget europamester.

Resultater 

På 500 m- og 1500 m-distancerne blev der først løbet indledende heats, hvorfra løberne med de fire bedste tider gik videre til finalen. I finalen på 500 m-distancen blev der imidlertid dødt løb om sejren, hvorfor de to løbere løb endnu en finale om sejren på distancen.

 * = Faldt.  DNF = Fuldførte ikke.  DNS = Startede ikke.  NC = Ikke klassificeret.  Kilde: SkateResults.com

Referencer 

1894
Sport i 1894
Sport i Norge
Kepi

En kepi (fransk képi, svensk og tysk Käppi) er en militær hovedbeklædning, tidligere oftest af læder og overtrukket med stof, mens moderne varianter ofte er af stivet stof.

Kepien er udstyret med skygge, undertiden også nakkeskærm, og har ofte et emblem. Kepien kendes dels fra den franske hær, hvor képi blanc er Fremmedlegionens kendte hovedbeklædning, men den kendes også fra den amerikanske borgerkrig, hvor begge sider benyttede den. I Sverige var kepien længe en del af artilleriets uniform.

Kilder 
 

Huer
Militærudstyr
Uniformer
EM i hurtigløb på skøjter 1895

Europamesterskabet i hurtigløb på skøjter 1895 var det femte EM i hurtigløb på skøjter, og mesterskabet blev afviklet den 26. - 27. januar 1895 på Városligeti Müjégpálya i Budapest, Ungarn med deltagelse af fire løbere fra hver sin nation.

Der blev løbet tre distancer, og for at vinde europamesterskabet skulle en løber vinde mindst to af de tre distancer:
 500 m
 5000 m
 1500 m

Mesterskabet blev vundet af nordmanden Alfred Næss, som vandt alle tre distancer: 500 m-finalen i tiden 47,6 sekunder, 1500 m-finalen på 3:15,2 minut og 5000 m-distancen på 9:38,4 – blot 1,6 sekund foran tyskeren Julius Seyler.

Resultater 

På 500 m- og 1500 m-distancerne blev der først løbet indledende heats, hvorfra løberne med de to bedste tider gik videre til finalen.

 DNF = Fuldførte ikke.  DNS = Startede ikke.  NC = Ikke klassificeret.  Kilde: SpeedSkatingStats.com

Referencer 

1895
Sport i 1895
Sport i Budapest
Tomsk oblast

Tomsk oblast (, ) er en af 46 oblaster i Den Russiske Føderation. Oblasten har et areal på  km² og  indbyggere. Det administrative center i oblasten ligger i byen Tomsk (), der med sine  indbyggere, er oblastens største by. Andre større byer i oblasten er Seversk med   indbyggere, Stresjevoj med  indbyggere og Asino, der har  indbyggere. Oblasten er beliggende i den sydøstlige del af den Vestsibiriske slette.

Økonomien i Tomsk oblast er hovedsageligt baseret på olie- og gasudvinding.

Demografi 

Bemærkning: andele angiver af den samlede befolkning, herunder de der ikke angav nationalt tilhørsforhold (i 2002 715 personer, i 2010 45.016 personer)

Referencer

Eksterne henvisninger 

 Tomsk oblasts officielle hjemmeside
EM i hurtigløb på skøjter 1896

Europamesterskabet i hurtigløb på skøjter 1896 var det sjette EM i hurtigløb på skøjter, og mesterskabet blev afviklet den 29. januar 1896 på Eispark Borgfelde i Hamburg, Tyske Kejserrige med deltagelse af fem løbere fra Norge og det Tyske Kejserrige.

For første gang i mesterskabets historie blev der løbet fire distancer, idet der siden sidste EM var blevet tilføjet en 10.000 m-distance. For at vinde europamesterskabet skulle en løber vinde mindst tre af de fire distancer:
 1500 m, 10.000 m, 500 m og 5000 m.

Mesterskabet blev vundet af tyskeren Julius Seyler, som vandt alle fire distancer, og som dermed vandt det første af sine to europamesterskaber i karrieren.

Resultater 

 DNF = Fuldførte ikke.  DNS = Startede ikke.  NC = Ikke klassificeret.  Kilde: SpeedSkatingStats.com

Referencer 

1896
Sport i 1896
Sport i Hamborg
Alpha-gal

Alpha-gal er et allergen der findes i kødprodukter fra pattedyr. Alpha-gal
er et disakkarid med flg. kemiske navne: Galaktobiose; 3-α-Galaktobiose; Gal(α1-3)Gal; alpha-D-Gal-(1→3)-D-Gal.

Bid fra skovflåten er nu blevet anset for at kunne medføre udvikling af kødallergi ved reaktion med alpha-gal.

Kødallergi 

Sygdommen kendes i Danmark, Sverige USA og Australien.

Der er siden årsskiftet 2013-2014 indført en blodprøvetest for  alphagal med nummer o215  efter adskillige påviste meget alvorlige tilfælde

Eksterne links og henvisninger 

 Peter fik kødallergi af flåtbid. Astma-Allergi Danmark 
 Ny opdagelser viser, at bid fra flåter kan være skyld i, at du udvikler allergi over for kød. Dagens.dk
Allergi
Nina Bolt

Nina Bolt (født 1946) er dansk skønlitterær forfatter, og har herudover oversat mere end 50 bøger fra engelsk, svensk og norsk.

Baggrund 
Bolt er født og opvokset i København på Østerbro. Hun har taget studentereksamen fra det katolske Niels Steensens Gymnasium og derefter en uddannelse som cand.mag. fra Københavns Universitet i fagene dansk og teatervidenskab, som hun færdiggjorde i 1974. Hun arbejdede derefter som redaktør på forskellige københavnske forlag indtil 1993.

Var i 1970’erne og begyndelsen af 1980’erne aktiv i kvindebevægelsen. Hun redigerede tidsskriftet Moders Mål og udgav på tidsskriftets forlag en række udenlandske, feministiske værker i dansk oversættelse. Udgav i samme periode nogle fortællinger, men begyndte først for alvor at skrive fiktion i 1992 hvor novellesamlingen Ukendt herre i landskab udkom på forlaget Tiderne Skifter.

Bolt debuterede med novellesamlingen Ukendt herre i landskab i 1992.

Begyndte fra 1993 at arbejde som freelance redaktør og fra 1996 at arbejde som oversætter. Har indtil videre oversat omkring 50 bøger fra engelsk, svensk og norsk.

Hendes seneste udgivelse er romanen Solisten fra 2019.

Udgivelser 
Nina Bolt har ud over en række kulturhistoriske bøger, udgivet bl.a.:

Kulturhistorie 
 Dyremennesker (1995)
 Hår - Sex. Samfund, symbol (1996)
 Blod, sved og tårer (1998)

Romaner 
 Spejlmageren (2000)
 Stenskoven (2002)
 Mørkets kamre (2003)
 Passionsspil (2005)
 Ulvetimen (2008)
 Ildfødt (2009)
 Dværgkrukken (2012)
 To verdener (2014)
 Oversvømmelsen (2015)
 Solisten (2019)

Referencer

Eksterne henvisninger 
 Nina Bolts hjemmeside
 TIDERNE SKIFTER - Aktuelle titler

Romanforfattere fra Danmark
Novelleforfattere fra Danmark
Oversættere fra Danmark
Danskere i 1900-tallet
Danskere i 2000-tallet
Personer fra Østerbro
Alumni fra Københavns Universitet
Kødallergi

Kødallergi er allergi mod kødprodukter fra pattedyr. Man mener at kødallergi kan fremkaldes af bid af skovflåter ved overfølsomhed over for allergenet alpha-gal.

Sygdommen  kendes fra Sverige USA og Australien.

Det frygtes at flåt-bid kan medføre kødallergi også hos danske skovarbejdere og jægere.

Eksterne links og henvisninger 

 Peter fik kødallergi af flåtbid. Astma-Allergi Danmark 
 Ny opdagelser viser, at bid fra flåter kan være skyld i, at du udvikler allergi over for kød. Dagens.dk
Allergi
Perfekt storm (flertydig)

En perfekt storm er et sammenrend af hændelser som drastisk forværrer en situation.

En perfekt storm eller engelsk perfect storm kan også henføre til:

 1991 Perfect Storm - en vejrhændelse
 The Perfect Storm (bog) - en 1997 bog af Sebastian Junger om 1991 Perfect Storm
 The Perfect Storm (film) - en 2000 film efter bogen
 The Perfect Storm (album) - et album af Twista
 The Perfect Storm - en John Paul Jackson profeti og overlevelsesguide
 En perfekt storm (Johan Norberg) - En perfekt storm: Hur staten, kapitalet och du och jag sänkte världsekonomin () af Johan Norberg.
Allround-VM i hurtigløb på skøjter 1896

Verdensmesterskabet i hurtigløb på skøjter 1896 var det syvende VM i hurtigløb på skøjter. Mesterskabet blev afviklet den 7. - 8. februar 1896 i parken Jusupovskij Sad i Sankt Petersborg, Rusland med deltagelse af 14 løbere fra Rusland, Finland, Holland og Tyskland.

Der blev løbet fire distancer, og for at vinde verdensmesterskabet skulle en løber vinde tre af de fire distancer:
 500 meter
 5000 meter
 1500 meter
 10.000 meter

Verdensmesterskabet blev vundet af den forsvarende mester, hollænderen Jaap Eden, som vandt alle fire distancer. Det var tredje gang, at Jaap Eden blev verdensmester. De to første titler havde han vundet i 1893 og 1895.

Resultater 

 DNF = Fuldførte ikke.  DNS = Startede ikke.  NC = Ikke klassificeret.  Kilde: SpeedSkatingStats.com

Referencer 

VM i hurtigløb på skøjter
Sport i 1896
Sport i Sankt Petersborg
Perfekt storm

En "perfekt storm" er et udtryk som beskriver en hændelse hvor en sjælden kombination af omstændigheder forværrer en situation drastisk. 
Begrebet anvendes også til at beskrive et aktuelt fænomen som sker under et sammenrend af hændelser, som resulterer i en hændelse med usædvanlig styrke.

Se også
Sommerfugleeffekten
Synergi
Orkan
Superstorm

Kilder/referencer

Eksterne henvisninger

National Climate Data Center 

Ord og vendinger
Vejr
UEFA Cup finalen 2004

UEFA Cup finalen 2004 var en fodboldkamp der blev spillet den 19. maj 2004. Kampen blev spillet foran 39.000 tilskuere på Ullevi i Göteborg, og skulle finde vinderen af UEFA Cup 2003-04. De deltagende hold var spanske Valencia og franske Olympique Marseille. 

Den var kulminationen på den 33. sæson i Europas næststørste klubturnering for hold arrangeret af UEFA siden etableringen af UEFA Cup i 1971. For Valencia gjaldt det at det var første gang at de var nået frem til finalen i turneringen, mens Marseille i 1999 tabte til Parma. 

Kampen blev ledet af den italienske dommer Pierluigi Collina.

Kampen 
På grund af kraftig vind var der ikke de store målchancer i 1. halvleg, før i de allersidste sekunder. Marseilles målmand Fabien Barthez nedlagde Mista i straffesparksfeltet, hvilket dommere takserede til direkte rødt kort og straffespark til Valencia. Dette omsatte Vicente til en spansk 1-0 føring, lige inden spilleerne gik til pause. I 2. halvleg havde Valencia kontrol med kampen, og efter 58 minutter øgede Mista føringen til 2-0, hvilket også blev kampens resultat. 

Roberto Ayala fra Valencia blev kåret til kampens bedste spiller.

Detaljer

Eksterne henvisninger 
 UEFA Europa League 2003/04 på UEFAs hjemmeside 

2004
Valencia CF
Olympique de Marseille
Fodbold i 2004
Sport i Göteborg
Socialt jetlag

Socialt jetlag er en fysiologisk reaktion, som opstår ved manglende søvn, skiftende søvnrytmer, stress, usund levevis etc., som forårsager at vores system fungerer uhensigtsmæssigt, blandt andet med træthed til følge.

Undersøgelser
Ved forskellige videnskabelige undersøgelser,  er det blandt andet konstateret at børn og unge sover mere end ældre, men med stigende alder begynder det at blive vanskeligt at opretholde et rimeligt søvnbehov på grund af sociale aktiviteter, fester, sport og andet, hvilket forstyrrer de normale søvnrytmer medens ældre personer (pensionister) generelt har bedre styr på deres søvnrytme.

En tysk forsker, Till Roenneberg, har haft 65.000 forsøgspersoner gennem sit søvnlaboratorium, for at undersøge, disse personers reaktion på varierende døgnrytme, hvilket er beskrevet i hans bog Internal Time fra 2012

Hvor meget søvn behøver man
En undersøgelse udført af National Sleep Foundation   viser hvad personer fra forskellige lande sover samt deres behov for samme.

Søvn-behovet er tilsyneladende forskelligt fra nation til nation, men generelt konstateres at man sover for lidt.

Konsekvenser
Følgende konsekvenser af socialt jetlag kan eksempelvis være:

Appetit
Hvis søvnrytmen bliver rykket er der risiko for overvægt og diabetes 2, på grund af øget indtag af usunde fødevarer samt forøget  alkohol-  og  tobaksforbrug.

Depression
Socialt jetlag forøger risikoen for stress, hvilket kan forårsage humørsænkning og udløse angst.

Døgnrytmen
Når døgnrytmen bliver presset går vores interne systemer i bakgear, man har det ikke godt.

Hukommelsen
De kognitive evner svigter. Indlæringsevnen og det generelle præstationsniveau forværres.

Sygdomme
Specielt hjerte-karsygdomme kan udvikles markant, blandt andet fordi manglende søv kan være årsag til blodtryk-stigning.

Ulykker
Årsag til ulykker stiger markant på grund af manglende søvn.

Se også
Jetlag

Eksterne henvisninger og kilder

Fodnoter

Henvisninger
Sleep Bedre søvn – bedre liv
Center for stress og trivsel  - Sov dig sundere
 "Socialt jetlag – og hvorfor B-mennesker ryger mere"  – Ingeniøren den 28. februar 2014
Naturvidenskab
Søvn
Albert Albertsen

Albert Martin Albertsen (20. maj 1848 i Ærøskøbing – 9. januar 1913 på Frederiksberg) var en dansk fodboldleder og justitsråd, der blandt andet var formand for Dansk Boldspil-Union (DBU) i perioden 1897 til 1911.

Karriere 
Han var søn af skibsfører Peter Albertsen og Anne Sophie Lauritzen, kom 1864 på Ærø Amtstue, senere ved Svendborg Amt og blev 1872 exam. jur. Samme år blev Albertsen fuldmægtig på Vallø Stifts kontor, 1875 assistent i Købstædernes almindelige Brandforsikring, hvor han 1878 avancerede til fuldmægtig, 1886 til underdirektør og 1906 til direktør, hvilket han var til sin død. Han blev 1892 kancelliråd, 1906 virkelig justitsråd og 11. januar 1911 Ridder af Dannebrog. Fra 1906 var han også revisor ved Vallø Stift.

Foreningskarriere 
I 1897 stillede Albertsen op til formandsvalget i Dansk Boldspil-Union. Han blev valgt og afløste Johannes Forchhammer som formand for landets fodboldforbund. Han sad på formandsposten indtil 22. april 1911, hvor han blev afløst af Ludvig Sylow.

Albertsen kom fra Kjøbenhavns Boldklub (KB)

Privat 
Han blev gift 26. oktober 1877 i Vor Frue Kirke i Svendborg med Anna Elisabeth Christine Gregoria Henriette Kugler (6. december 1852 i Svendborg - 31. maj 1925 på Frederiksberg), datter af organist Frederik Vilhelm Kugler og Jensine Bolette Birgitte Simonsen.

Referencer

Eksterne henvisninger 
 

Formænd for Dansk Boldspil-Union
Jurister fra Danmark
Justitsråder fra Danmark
Forsikringsdirektører fra Danmark
Personer fra Ærøskøbing
Riddere af Dannebrog
Danskere i 1800-tallet
Danskere i 1900-tallet
Forlaget Multivers

Forlaget Multivers er et mindre dansk forlag stiftet i 1998 af forlægger Henrik Borberg. Forlaget koncentrerer sig om akademiske bøger. Der er udgivet bl.a. klassiske tekster inden for filosofi, religion, samfundsforhold, historie, kunst, sprog, teater m.m. Forlaget udgiver også oversættelser af klassisk skønlitteratur, eksempelvis Marcel Proust, Dante, Goethe m.fl..

Eksterne henvisninger
Forlaget Multivers hjemmeside 

Forlag fra Danmark
Etableret i 1998
Virksomheder i København
Taras Sjevtjenko

Taras Hryhorovytj Sjevtjenko ( ; født 9. marts 1814 i landsbyen Morintsy, Zvenigorodskij ujezd (nu Tjerkasy oblast), Kijev guvernement, Det Russiske Kejserrige, død 10. marts 1861 i Sankt Petersburg) var en ukrainsk digter, kunstner og humanist. Han anses af mange som Ukraines nationalskjald.

Sjevtjenko var søn af en livegen bonde og voksede op i nød, men hans kunstneriske anlæg gjorde, at godsejeren Engelhart lagde mærke til ham og tog ham med på sine rejser. I Petersburg blev han, gennem den russiske digter Vasilij Sjukovskijs () indgriben, frikøbt fra livegenskabet og han studerede ved kunstakademiet under Karl Brjullov (). Sjevtjenko blev i 1847 arresteret i Kijev for sin deltagelse i det slavofile politiske samfund Kyril og Metodius' broderskab. Han blev dømt til soldatertjeneste i Orenburg, og senere i fæstningen Novopetrovsk på den anden side af Det Kaspiske Hav. Han blev først i 1857 fri fra den brutale forvisning, men hans helbred var allerede da ødelagt. Han døde fire år senere, og blev begravet i byen Kaniv ved floden Dnepr.

Digtning 

Sjevtjenkos digtning afspejler hans egen og hans lands ulykkelige historie, og præges af human idealisme. På folkelig vis besang han Ukraines idylliske natur, det tidligere frie kosakliv og samtidens sociale elendighed. Hans største episke værk, Hajdamaki (1841) behandler det kosakiske bondeoprør ved Dnepr i 1768.

Han er specielt kendt for sine poetiske fortællinger, hvor ulykkelige kvindeskæbner besynges, f.eks. Katerina og Najmytsjka ("Tjenestepigen"), og for sine kunstnerisk omarbejdede folkefortællinger, f.eks. Rusalka ("Floden") og Poppelen (med "Lenore"-motivet i en anden form).

Der står en bronzebuste i Østre Anlæg af kunstneren Sergej Boguslavskij til minde om ham.

Sjevtjenkos Folkevise findes på dansk i Thor Langes "Fra Rusland: Skildringer og Stemninger" (1882).

Noter

Eksterne henvisninger 

Digtere fra Ukraine
Personer fra Tjerkasy oblast
Dielmissen

Dielmissen er en kommune i den østlige del af Landkreis Holzminden i den tyske delstat Niedersachsen, med 803 indbyggere (2012), og er en del af amtet Eschershausen-Stadtoldendorf.

Geografi 

Kommunen ligger mellem mittelgebirgelandskaberne Ith og Vogler.

Mod øst og syd grænser Dielmissen til Lüerdissen, mod vest til Kirchbrak og mod nord til Halle.

Eksterne kilder/henvisninger 

 Amtets websted
Milk and Honey

Milk and Honey er et musikalbum af John Lennon og Yoko Ono, der blev udgivet den 27. januar 1984. Albummet blev indspillet i 1980, inden drabet på John Lennon.

Sangene "Let Me Count the Ways" og "Grow Old with Me" er demoversioner og blev ikke færdiggjort inden Lennons død.  

Albummet nåede nr. 3 på den engelske albumhitliste og nr. 11 på den amerikanske albumhitliste.

Sange
Side A
 "I'm Stepping Out" (Lennon) - 4:06
 "Sleepless Night" (Ono) - 2:34
 "I Don't Wanna Face It" (Lennon) - 3:22
 "Dont't Be Scared" (Ono) - 2:45
 "Nobody Told Me" (Lennon) - 3:34
 "O' Sanity" (Ono) - 1:05
Side B
 "Borrowed Time" (Lennon) - 4:29
 "Your Hands" (Ono) - 3:04
 "(Forgive Me) My Little Flower Princess" (Lennon) - 2:28
 "Let Me Count the Ways" (Ono) - 2:17
 "Grow Old With Me" (Lennon) - 3:07
 "You're the One" (Ono) - 3:56
Bonusspor 2001
 "Every Man Has a Woman Who Loves Him" (Ono) - 3:19
 "I'm Stepping Out" (Lennon) - 2:57
 "I'm Moving" (Ono) - 1:20
 "Interview with J & Y, December 8th 1980" - 21:55

Album fra 1984
John Lennon-album
Groupe Dassault

Groupe Dassault eller Groupe Industriel Marcel Dassault S.A.) er et fransk konglomerat ledet af Serge Dassault. Holdingselskabet er etableret i 1995.

Administrerende direktører er Claude Dassault og Olivier Costa de Beauregard.

Datterselskaber 
Dassault Aviation (design og fremstilling af fly)
Sogitec (simulering og integrerede logistik-supportsystemer)
S.A.B.C.A. (design og fremstiling af rumfartsudstyr)
Dassault Systèmes (PLM-udviklingsløsninger)
Société de Véhicules Electriques (SVE), et joint venture mellem Dassault og Heuliez om udvikling af elektriske plug-in hybridkøretøjer (Cleanova II baseret på Renault Kangoo)
Figaro (medier, inklusive Le Figaro og FC Nantes)
Immobiliere Dassault (fast ejendom)
Artcurial (auktioner)
Arqana (auktioner) (30 %)
Château Dassault (vin)

Kilder

Eksterne henvisninger 
 Officielle webside

Konglomerater fra Frankrig 
Etableret i 1995
Loge (nordisk mytologi)

Loge eller Logi ("lue") er en skikkelse i nordisk mytologi, en jætte som herskede over ilden. Loge var søn af tordenjætten Fornjot og bror til havjætten Ægir og vindjætten Kare.

I fortællingen om Thor og Lokes besøg hos jætten Udgårdsloke, kappes guderne mod jætterne, og Loke skal spise om kap med Loge. De spiser maden nøjagtigt lige hurtigt, men Loge, som jo repræsenterer ilden, har også spist både truget, de spiser af, og knoglerne. Derfor bliver han erklæret som vinder.

Kilder og henvisninger 
 Snorre Sturlason: Snorres Edda

Jætter
Amber Mountain National Park

Amber Mountain National Park er en nationalpark i Diana-regionen i det nordlige Madagaskar. Parken blev etableret i 1858 og er 182 km².

Parken er kendt for sine vandfald og kratersøer og ligger 1000 km nord for hovedstaden Antananarivo. Det er også en af de mest biologisk mangfoldige steder i hele Madagaskar med 75 arter af fugle, 25 arter af pattedyr og 59 arter af krybdyr.

Eksterne henvisninger 

 Wild Madagascar- Amber Mountain

Nationalparker i Afrika
Etableret i 1958
Madagaskars geografi
Dykkerhåndtegn

Dykkerhåndtegn er et tegnsprog, der benyttes af dykkere for at kommunikere med hinanden under dykning.

Da det ikke er muligt at samtale under vand, bliver man nødt til at kommunikere med hinanden på andre måder. Derfor har man udviklet et let tegnsprog, som man kan bruges til kommunikation under vandet.

Der er cirka 50 tegn, som er vigtige at kunne inden man dykker i åbent hav.

Nogle af de vigtige dykkerhåndtegn er:

Eksterne links 
 dykkerhåndtegn

Noter 

Dykning
Kommunikation
Elvis has left the building

"Elvis has left the building" (på dansk: "Elvis har forladt bygningen") er en sætning, der ofte er blevet udtalt i højttaleranlæggene efter Elvis Presleys koncerter for at sprede publikum, som tøvede med at forlade salen i håb om et ekstranummer eller et ekstra glimt af Elvis. Sætningen er siden blevet en populær og velkendt punchline, som anvendes i mange sammenhænge.

Oprindelse 
Sætningen blev første gang brugt af Louisiana Hayride-promotoren Horace Lee Logan den 15. december 1956 efter en radiotransmitteret koncert i Louisiana Hayride, sendt direkte fra Municipal Auditorium, Shreveport i Louisiana, hvor han bad publikum om at forlade koncertsalen og lade være med at forsøge at se Elvis, da han allerede havde forladt stedet.

Det fulde citat var, (i dansk oversættelse):
"Okay, okay, Elvis har forladt bygningen, jeg har sagt det flere gange nu, at han har forladt bygningen, at I ved det. Han forlod scenen og gik ud bagved med vagtmanden, og han er nu gået væk fra bygningen."

Op gennem 1970'erne blev ordene udsendt på album flere gange, idet de blev udtalt af Elvis Presleys koncertarrangør Al Dvorin efter Elvis Presleys koncerter og dermed kom med på livealbummer herfra. Også nogle af Presleys korsangere brugte sætningen for at berolige publikum efter koncerterne

Anden brug af sætningen 
Sætningen er gennem tiden blevet et populært slagord og kendt punchline, der anvendes med henvisning til enhver, der har forladt et sted eller en bygning. Udtrykket kan også bruges når nogen gør en dramatisk exit, som ved afslutningen af en diskussion eller ved en heftig afgang fra et lokale.

Frank Zappa brugte udtrykket på åbningsnummeret på sit album ’’Broadway the Hard Way’’, hvor der blev ironiseret over en række kendte personer.

Sætningen er i ændret form anvendt i Dire Straits-sangen "Calling Elvis".

Under det afsluttende tema til tv-serien Frasier har Kelsey Grammer undertiden sluttet af med udsagnet "Frasier has left the building".

Sætningen er anvendt som titel på filmen Elvis Has Left the Building med bl.a. Kim Basinger, John Corbett og Tom Hanks i nogle af rollerne.

Referencer 

Elvis Presley
Citater